שלבי פוט

שלבי דייד פוט הבן (באנגלית: Shelby Dade Foote Jr
 17 בנובמבר 1916 - 27 ביוני 2005) היה סופר, היסטוריון ועיתונאי אמריקאי ממוצא יהודי. אף על פי שראה את העצמו בעיקר ככותב רומנים, הוא התפרסם בעיקר על ידי הספר "The Civil War: A Narrative" (מלחמת האזרחים: נרטיב), המוקדש להיסטוריה של מלחמת האזרחים של ארצות הברית
פוט היה בעל שורשים בדלתא של מיסיסיפי וחייו וכתיבתו הושפעו על ידי המעבר הרדיקלי מחקלאות המטעים של הדרום הישן של ארצות הברית אל עידן זכויות האזרח של הדרום החדש. פוט היה מעט מוכר לקהל הרחב עד להופעתו ב-1990 בערוץ הטלוויזיה PBS בסדרה התיעודית של קן ברנס "The Civil War".
שדרכו התוודע דור שלם של אמריקאים למלחמה שהייתה בעיני פוט "מרכזית לחיי כולנו". פוט נהג לכתוב את כל ספריו בעזרת עט ודיו
ובסוף היה מדפיס הכל במכונת כתיבה.
יצירותיו התקבלו לרוב בצורה חיובית בזמנו, אולם משכו בקורת מידי היסטוריונים ואקדמאים במאה ה-21

קורות חייו
ילדות וצעירות
פוט נולד ב-1916 בגרינוויל, מיסיסיפי, כבנם של שלבי דייד פוט האב ושל ליליאן, בת לבית רוזנשטוק. סבו מצד האב, היוג'ר לי פוט (1915-1854) היה בעל מטע שהפסיד את רוב נכסיו בהימורים. סבא רבא חזקיה ויליאם פוט היה וטרן של צבא הדרום במלחמת האזרחים, פרקליט, בעל מטע ופוליטיקאי, גם כן במדינת מיסיסיפי. סבו מצד האם של פוט, היה מהגר יהודי מווינה.
פוט הצעיר גדל באמונה האפיסקופלית של אביו.

בשבתות עד גיל 11 נהג עם זאת לבקר בבית הכנסת יחד עם אמו.
אביו התקדם בתפקיד במסגרת חברת ארמור ושות' ובעקבות עבודתו עבר הרבה מקומות מגורים - גרינוויל, ג'קסון (מיסיסיפי), ויקסבורג במדינת מיסיסיפי, פנסקולה, פלורידה ומוביל (אלבמה). כשהיה פוט בן 15 הוא התיידד לכל החיים עם הסופר ווקר פרסי ואחיו. הייתה בין פוט לפרסי השפעת גומלין ניכרת. בנוסף הושפעה כתיבתו של פוט מהיכרות עם כתבי טקיטוס, תוקידידס, אדוארד גיבון ומרסל פרוסט.

בבית הספר התיכון בגרינוויל ערך פוט את עיתון התלמידים " The Pica" שבו לגלג תכופות על מנהל בית הספר. הלה התנקם בו והמליץ ב-1935 לאוניברסיטת צפון קרוליינה שבצ'פל היל לא לקבל אותו ללימודים. לבסוף התקבל אבל רק אחרי סבב של מבחני כניסה.
ב-1936 התקבל פוט בצ'פטר אלפא דלתא של האחווה "אלפה תאו אומגה". נעדר מדי פעם מהקורסים כדי לשהות שעות ארוכות עד הלילה בספריית האוניברסיטה. התחיל לשלוח יצירות ספרות ל"קרוליינה מגזין" במגזין הספרותי היוקרתי של האוניברסיטה.
ב-1937 חזר לגריונוויל ועבד שם בבניין ובעיתון מקומי Democrat Times. בעת שהותו בצ'פל היל הרגיש שהופלה בגלל מוצאו היהודי, דבר שגרם לו מאוחר יותר לתמוך בתנועה לזכויות האזרח.

ימי מלחמת העולם השנייה
ב-1940 הצטרף פוט למשמר הלאומי של מיסיסיפי וקיבל את הדרגה של קפטן תותחנים. הגדוד שלו נשלח ב-1943 לצפון אירלנד
ב-1944 הואשם בזיוף מסמך ממשלתי ששימש לו כדי לשאול רכב על מנת לבקר אצל אהובתו בבלפסט. בעקבות הפרשה נשפט וסולק מהצבא.

בהמשך קיבל עבודה בסוכנות Associated Press בניו יורק. בינואר 1945 התגייס לחיל הים של ארצות הברית אבל בנובמבר 1945 שוחרר מהשירות מבלי להשתתף בלחימה
בשובו לגרינוויל עבד בתחנת רדיו מקומית. בילה את זמנו בכתיבה וחלק מהרומן שלו הראשון "Flood Burial" פורסם במגזין "הסאטרדיי איבנינג פוסט". שולמו לו 750 דולר ועזב את העבודה כדי להתמסר לכתיבה

אחרי המלחמה
ב-1952 עבר פוט לגור בממפיס כשהחל מ-1951 עבד על ספר שנקרא "שני שערים לעיר"

פוט נפטר ב-2005 בגיל 88 בבית החולים הבפטיסטי בממפיס, בעקבות התקף לב כתוצאה מתסחיף ריאתי. הוא הובא לקבורה בבית הקברות אלמווד בממפיס. קברו נמצא בקרבת מתחם הקבורה של הגנרל פורסט.

פעילותו הספרותית
הרומן הראשון שלו מ-1949 Tournament קיבל השראה מסבו בעל המטע שנפטר שנתיים לפני שלית המחבר.
לצורך כתיבת הרומן הבא "Follow Me Down" חקר פוט את תיעוד המשפט של הרצח בגרינוויל שהוא נכח בו ב-1941.
"Love in a Dry Season" היה ניסיון לתאר את חיי המעמדות הגבוהים של הדלתא של מיסיסיפי בזמן השפל הגדול. פוט הביע תכופות חיבה לרומן זה.
ברומן "שילה" מ-1952 ניצל את כישרונו הסיפורי כדי לגלגל בפני הקוראים את ההיסטוריה של הקרב העקוב ביותר בדם בתולדות אמריקה עד אז.
לספר 17 גיבורים: החיילים הדרומיים מטקאף, דייד ופולי והחיילים הצפוניים פאונטן ופליקנר ו־12 חיילים של פלוגת אינדיאנה שלכל אחד מהם מוקדש תת-פרק על שמו. הרומן נמכר ב-6,000 עותקים וזכה להערכת המבקרים. הספר משקף את גאוותו הדרומית, כשהוא מתאר את עיניין הקונפדרציה כמאבק על חופש חוקתי ושומט כל התייחסות לעבדות.
"Jordan County: A Landscape in Narrative" היה קובץ סיפורים קצרים שפורסם ב-1954 על אודות חבל מיסיסיפי האגדי.
"September, September" מ-1978 הוא סיפורם של שלושה לבנים דרומיים החופים את הילד בן 8 של אפרו-אמריקאי עשיר.
לדבריו היה נסער כשכתב עליהן, במיוחד על דמותו של תאו ויגינס העשיר. כפי שהודה בפני ווקר פרסי הגיבור היה "אחד מהבורגנים השחורים, ואני לא פגשתי בכל חיי אפילו שחור בורגני אחד"
אפ-על-פי שלא נמנה עם הסופרים הידועים ביותר של ארצות הברית
עמיתים כמו יודורה ולטי ווליאם פוקנר, האהוב עליו, העריצו את אמנותו. הפרוזה שלו זכתה להמלצות של "ניו יורקר" ושל המבקרים ב"ניו יורק טיימס בור רוויו"

היסטוריה
פוט עבר לממפיס בשנת 1952. הוא עבד אז על אפוס בשם Two Gates to the City ("שני שערים לעיר") אותו החל לכתוב בשנת 1951. הוא בדיוק נאבק לדבריו באותו "רומן האפל ונורא" כאשר פנה אליו בנט סרף מבית רנדום וביקש ממנו לכתוב היסטוריה קצרה של מלחמת האזרחים. סרף התרשם מהדיוק העובדתי ומהפרטים העשירים של "שילה", והוא רצה לנצל את יובל מאה השנה למלחמה. סרף הציע לפוט חוזה לעבודה של כ-200,000 מילים.

פוט עבד במשך מספר שבועות על המתווה של הספר והחליט שהמפרטים של סרף היו קטנים מדי. הוא ביקש שהפרויקט יורחב לשלושה כרכים של 5-600,000 מילים כל אחד. הוא העריך שזה ייקח תשע שנים. בסוף זה לקח עשרים שנה. העבודה המוגמרת התפרשה על פני 3,000 עמודים ונקראה "מלחמת האזרחים: נרטיב". הכרכים נקראו "מפורט סאמטר עד פריוויל (1958),  מפרדריקסבורג עד מרידיאן (1963), ו-מנהר האדום עד אפומטוקס (1974).

לפוט לא הייתה הכשרה כהיסטוריון. הוא ביקר בשדות קרב וקרא רבות: ביוגרפיות סטנדרטיות, מחקרי מערכות, וספרים אחרונים מאת הדסון סטרוד, ברוס קאטון, ג'יימס ג'. רנדל, קליפורד דאודי, ט. הארי וויליאמס, קנת' מ. סטמפ ואלן נווינס. הוא חיפש בנוסף את המקורות הראשוניים בספר בן 128 הכרכים הנקרא "רשומות רשמיות של מלחמת המרד". בהמלך התחקיר והכתיבה הוא פיתח יחס חיובי יותר כלפי דמויות כגון יוליסס ס. גרנט, ויליאם שרמן, פטריק קלבורן, אדווין סטנטון וג'פרסון דייוויס. לעומת זאת, החל לתעב את פיל שרידן ואת ג'ו ג'ונסטון.

פרסים
מלגת גוגנהיים
הפרס הספרותי של סיינט לואיס (1992)
פרס הלמרייך (2003)
פרס דוס פסוס (1988)
המדליה הלאומית למדעי הרוח
פרס צ'ארלס פרנקל (1992

הנצחה
ב-18 באוקטובר 2019 Mississippi Writers Trail (מסלול הסופרים של מיסיסיפי) הציב בגרינוויל, מיסיסיפי, אות זיכרון לזכר תרומותיו הספרותיות וההיסטוריוניות של פוט

כתביו
ספרות יפה
 Tournament (1949)
 Follow Me Down (1950)
 Love in a Dry Season (1951)
 Shiloh (1952) (שילה) - רומן היסטורי
 Jordan County: A Landscape in Narrative (1954)
 September, September (1978)

היסטוריה
 The Civil War: A Narrative - מלחמת האזרחים: נרטיב===
 The Civil War: A Narrative. Vol 1: Fort Sumter to Perryville (1958)
 The Civil War: A Narrative. Vol 2: Fredericksburg to Meridian (1963)
 The Civil War: A Narrative. Vol 3: Red River to Appomattox (1974)

קטעים מתוך The Civil War: A Narrative
 Stars in Their Courses: The Gettysburg Campaign, June–July 1863 The Beleaguered City: The Vicksburg Campaign, December 1862 – July 1863הספר הראשון מהווה פרק שלם בנרטיב על המלחמה, והספר השני נלקח מתוך הכרך השני. שניהם הופקו כספרי אודיו בהקראת המחבר.

אחרים
 Chickamauga And Other Civil War Stories (לפני כן בכותרת " The Night Before Chancellorsville And Other Civil War Stories) - אנתולוגיה של סיפורי מלחמת האזרחים מאת מחברים שונים;
הקדמה ארוכה במהדורה מ- -1993של "התג האדום של האומץ" ( The Red Badge of Courage) מאת סטיבן קריין ב Modern Library
שפורסם יחד עם The Veteran, סיפור קצר על גיבור של הספר הגדול יותר שפורסם בסוף חייו. פוט משחזר בהקדמה את קורות חייו של קריין באותו סגנון סיפורי כמו ב"מלחמת האזרחים" שלו.
 Gone: A Photographic Plea for Preservation עם הצלמת
נל דיקרסון, בת דודה של אשתו. דיקרסון קיבלה השראה מספורו של פוט Pillar of Fire (עמוד האש) מתוך מתוך רומן שלוJordan County: A Landscape in Narrative'', מ-1954, על מנת לאייר את הטקסט עם צילומי בתי חרבים בדרום אחרי מלחמת האזרחים

קישורים חיצוניים


 Christopher Losson in Mississipi Encyclopedia

הערות שוליים

קטגוריה:סופרים אמריקאים
קטגוריה:עיתונאים אמריקאים
קטגוריה:היסטוריונים אמריקאים